b'\n_START_ARTICLE_\nKadrovsko svetovanje\n_START_SECTION_\nKlju\xc4\x8dna podro\xc4\x8dja, na katerih temelji ve\xc4\x8dina kadrovskih svetovanj\n_START_PARAGRAPH_\n- \xc4\x8clove\xc5\xa1ki kapital, vklju\xc4\x8dno s pla\xc4\x8dilno motivacijskim sistemom, nagrajevanjem zaposlenih, ter upravljanjem_NEWLINE_- Zdravje in koristi: omenjeno zajema na\xc4\x8drtovanje optimalnih zdravstvenih na\xc4\x8drtov zaposlenih_NEWLINE_- Pomo\xc4\x8d pri zdru\xc5\xbeitvah in prevzemih podjetij_NEWLINE_- Komunikacija, vklju\xc4\x8dno z anketiranjem zaposlenih, merjenjem zadovoljstva, sodelovanja in drugih vedenj zaposlenih_NEWLINE_- Upokojitev_NEWLINE_Storitve lahko vklju\xc4\x8dujejo tudi pravno svetovanje, svetovanje glede nalo\xc5\xbeb, ter svetovanje in izvajanje kadrovskih strategij za la\xc5\xbeje upravljanje \xc4\x8dlove\xc5\xa1kega kapitala.\n_START_SECTION_\nPodro\xc4\x8dja kadrovskega svetovanja, ki prevladujejo v Sloveniji\n_START_PARAGRAPH_\nV Sloveniji kadrovsko svetovanje zajema predvsem:_NEWLINE_- Svetovanje pri pravni ureditvi_NEWLINE_- Svetovanje pri zaposlovanju_NEWLINE_- Pripravo pla\xc4\x8dno-motivacijskega sistema_NEWLINE_- Organizacija izobra\xc5\xbeevanja\n_START_SECTION_\nOsnovni modeli za kadrovsko svetovanje\n_START_PARAGRAPH_\nPri navedenih modelih gre deloma za pregled zgodovinskega razvoja in deloma za vsebinsko razlikovanje med njimi.\n_START_SECTION_\nAdministrativni model\n_START_PARAGRAPH_\nPri tem modelu je pomembno vodenje evidenc, vzdr\xc5\xbeevanje poro\xc4\x8dil, podatkov in dokumentov o posamezniku. Delovanje je omejeno zgolj na administrativno zbiranje podatkov. Ve\xc4\x8dina kadrovskih slu\xc5\xbeb je v preteklosti za\xc4\x8dela ravno s tem modelom.\n_START_SECTION_\nLegalni model\n_START_PARAGRAPH_\nOmenjeni model definira odnos med delodajalcem in zaposlenim na podro\xc4\x8dju zakonodaje (ravnanje s \xc4\x8dlove\xc5\xa1kimi viri je omejeno na izvajanje pravil s podro\xc4\x8dja delovnopravne zakonodaje).\n_START_SECTION_\nFinan\xc4\x8dni model\n_START_PARAGRAPH_\nPri tem modelu se pojavlja predvsem vpra\xc5\xa1anje, koliko stanejo \xc4\x8dlove\xc5\xa1ke zmo\xc5\xbenosti. Med glavne stro\xc5\xa1ke \xc5\xa1tejejo prispevki za zdravstveno in pokojninsko zavarovanje.\n_START_SECTION_\nVodstveni model\n_START_PARAGRAPH_\nOmenjeni model se nana\xc5\xa1a na vodenje in zajema izobra\xc5\xbeevanje vodij za delo z ljudmi.\n_START_SECTION_\nHumanisti\xc4\x8dni model\n_START_PARAGRAPH_\nModel zajema idejo, da morajo tisti, ki so zadol\xc5\xbeeni za ravnanje s \xc4\x8dlove\xc5\xa1kimi viri, razvijati in vzgajati \xc4\x8dlove\xc5\xa1ke vrednote glede na zmo\xc5\xbenost organizacije. Posebne strokovne slu\xc5\xbebe posameznikom v organizaciji pomagajo, da maksimalno razvijejo svoje zmo\xc5\xbenosti (izobra\xc5\xbeevanje in razvoj kadrov).\n_START_SECTION_\nZunanje povezave nekaterih ponudnikov kadrovskega svetovanja v Sloveniji\n_START_PARAGRAPH_\nKADROVSKI IN\xc5\xbdENIRING, KI d.o.o._NEWLINE_Trenkwalder kadrovske storitve, d.o.o._NEWLINE_NATON kadrovsko svetovanje d.o.o._NEWLINE_Adecco H.R._NEWLINE_Kadring kadrovsko in poslovno svetovanje d.o.o.'